Efter dagens grundlovsforhør er to af de tre mænd, som Nordjyllands Politi anholdt i går, blevet varetægtsfængslet.

De to mænd, der tirsdag formiddag blev fremstillet i et grundlovsforhør for dobbelt lukkede døre, er blevet varetægtsfængslet. Det oplyser vicepolitiinspektør Frank Olsen til Tv2/Nord. Han vil dog hverken oplyse hvor længe eller for hvad. De to mænd blev anholdt på en adresse i Skørping i aftes, hvor der angiveligt skulle være fundet våben. Politiet anholdt også en tredje mand, der dog blev løsladt, før hans retsmøde overhovedet begyndte.